open-index/open-wikipedia-markdown huggingface dataset:
A fouce esquecida

***A fouce esquecida*** é unha curtametraxe galega de 1978, dirixida por Benxamín Rey e baseada nunha poesía homónima de Ramón Cabanillas.

## Trama 
O poema "A fouce esquecida", incluído no libro *Vento mareiro* (1915) é un texto de poesía social, que relata o drama dun labrego que perde sucesivamente a súa esposa, a súa filla e o seu patrimonio. Deste último, tras embargarllo, só lle queda unha fouce que atopa no medio da eira. Ao vela, inspíralle ganas de loitar.

A curtametraxe consiste na exposición das diferentes escenas, sen diálogos, nas que se relata o poema, mentres o narrador o declama.

## Características 
Foi rodada en Super 8 mm na zona de Cambados. A súa banda sonora consiste nunha versión musicada do poema, composta polos irmáns Lino e Xoán Silva, e interpretada por este último, e que foi incluída no seu álbum *Inverno*.

## Recoñecemento 
* Premio no Xl de Festival de Cine Aficionado de Lugo (1979).
* 3° Premio VI Certame de Cine Afeccionado (Vilagarcía de Arousa, 1978)
* 1° Premio X Festival de Cinema Afeccionado (Lugo, 1978)
* Finalista XI Semana Nacional de Cinema Afeccionado (Llaranes, 1980)
* Finalista II Certame Nacional de Cinema Afeccionado (Castellón, 1980)
* Mostra I Semana de Cinema Afeccionado Galego (Vigo, 1980)
* Mostra Homenaje a los cineastas arosanos (Vilagarcía de Arousa, 1982)
* Finalista I Semana Nacional Fonmiñá de Cinema Afeccionado (Lugo, 1983)
* Exhibición Universidade de Santiago - Aula de Cinema (Santiago de Compostela, 1984)
* Mostra Casa de Cultura de Cambados (1986)
* Programa *Sesión continua* (TVG, 1987)
* Exhibición Homenaxe de Cambados a Ramón Cabanillas (1991)

## Equipo técnico 
* Axudante dirección: Miguel Falcón

### Notas 
## Véxase tamén 
### Ligazóns externas 
* **A fouce esquecida** en YouTube.
A Calzada, Samarugo, Vilalba

**A Calzada** é un lugar da parroquia de Samarugo, no concello lugués de Vilalba, na comarca da Terra Chá. Segundo o IGE, en 2010 tiña 0 habitantes.

## Lugares e parroquias 
### Lugares de Samarugo 
### Parroquias de Vilalba 
## Véxase tamén 
### Outros artigos 
*Lugares de Vilalba
Músculos lumbricais da man

Os **músculos lumbricais** son un conxunto de músculos do membro superior humano, pertencente á man, cada un relacionado cun dos dedos. Os músculos orixínanse nos tendóns do músculo flexor común fondo dos dedos da man na palma:
* Os dous lumbricais mediais orixínanse nos tendóns do flexor común fondo, do dedo medio e dedo anular e do dedo anular e maimiño respectivamente.
* Os dous lumbricais laterais insírense no tendón do flexor común correspondente aos dedos índice e medio.

Os lumbricais diríxense en sentido dorsal rodeando cada un dos dedos, para inserirse nas vaíñas extensoras. Os músculos discorren por riba dos ligamentos metacarpianos transversos fondos. Relacionan os tendóns flexores cos extensores. Por iso, flexionan a articulación metacarpofalánxica e estende as articulacións interfalánxicas.
## Innervación 
Os dous lumbricais mediais están innervados pola póla fonda do nervio cubital e os dous laterais polo nervio mediano. 
## Véxase tamén 
### Bibliografía 
* *Gray. Anatomía para estudiantes. Miembro superior* (en castelán)
Arteria palmar fonda

A **arteria palmar fonda** é unha arteria do membro superior humano, pertencente á man. É unha póla da arteria cubital, que se orixina na zona medial desta arteria, xusto distal ao pisiforme e chega ata a eminencia hipotenar. Cúrvase ao redor do óso ganchudo para acadar o plano fondo da palma da man, para anastomosarse co arco arterial fondo da man, procedente da arteria radial.

## Véxase tamén 
### Bibliografía 
* *Gray. Anatomía para estudiantes. Miembro superior* (en castelán)
Arterias dixitais palmares comúns

As **arterias dixitais palmares comúns** son un conxunto de arterias do membro superior humanro, pertencentes á man. Abastecen a parte lateral do maimiño, o dedo anular, o dedo medio e a parte medial do dedo índice. Únense coa arteria metacarpiana palmar, procedente do arco arterial palmar fondo da man, antes de bifurcárense nas arterias dixitais palmares propias, que abastecen os dedos.

## Véxase tamén 
### Bibliografía 
* *Gray. Anatomía para estudiantes. Miembro superior* (en castelán)
Arco palmar arterial superficial da man

miniatura|dereita|220px|Arco palmar arterial superficial (descrito no debuxo como *superficial palmar arch*).
O **arco palmar arterial superficial da man** é un arco arterial do membro superior humano, pertencente á man. Está constituído pola arteria cubital, que xunto, co nervio cubital entra na man pola zona medial do pulso. Esta arteria sitúase entre o músculo palmar curto e as vaíñas flexoras. Vai por fóra do nervio cubital e do pisiforme. Na zona máis distal, a arteria cubital pasa por dentro do óso ganchudo e despois xira cara a fóra, cruzando toda a palma, constituíndo o arco palmar arterial superficial da man. O arco comunícase coa póla palmar da arteria radial.

## Pólas 
O arco superficial aporta tres grandes pólas para a vascularización da man, son as arterias dixitais palmares comúns e unha arteria dixital palmar na zona medial do maimiño.

## Véxase tamén 
### Bibliografía 
* *Gray. Anatomía para estudiantes. Miembro superior* (en castelán)
O neno co pixama de raias (filme)

***O neno co pixama de raias*** (en ) é un filme británico-estadounidense dirixido por Mark Herman que se estreou no 2008. Baséase no libro *O neno do pixama a raias* do escritor irlandés John Boyne.

Estreouse en galego o 25 de xaneiro de 2022 a través da TVG. O guión foi traducido por Andrea Ucha Bouzada e o director de dobraxe foi Antón Rubal.

## Sinopse 
Berlín, 1942. Bruno (Asa Butterfield) ten oito anos e descoñece o significado da Solución Final e do Holocausto. Non é consciente das pavorosas crueldades que o seu país, en plena guerra mundial, está inflixindo ós pobos de Europa. Todo o que sabe é que o seu pai -nomeado comandante dun campo de concentración- foi ascendido, e que pasou de vivir nunha confortable casa de Berlín a unha zona illada. Todo cambia cando coñece a Shmuel, un neno xudeu que vive unha estraña existencia paralela ó outro lado da aramada.

## Personaxes 
* Asa Butterfield como Bruno
:Voz da dobraxe galega de Carolina Vázquez.
* Jack Scanlon como Shmuel
:Voz da dobraxe galega de Teresa Santamaría.
* Vera Farmiga como Elsa (Nai)
:Voz da dobraxe galega de Isabel Vallejo.
* David Thewlis como Ralf (Pai)
:Voz da dobraxe galega de Matías Brea.
* David Hayman como Pavel
* Rupert Friend como Tenente Kotler
:Voz da dobraxe galega de Nacho Castaño.
* Jim Norton como Herr Liszt
* Amber Beattie como Gretel
:Voz da dobraxe galega de Montse Davila.
* Sheila Hancock como Avoa
* Richard Johnson como Avó
* Cara Horgan como Maria

## Notas 
## Véxase tamén 
### Ligazóns externas 
*
Arco palmar arterial fondo da man

O **arco palmar arterial fondo da man** é un arco arterial do membro superior humano, pertencente á man. Deriva da arteria radial, que rodea a superficie lateral do pulso, pasa polo chan da tabaqueira anatómica e acada o plano fondo da man en dirección anterior dende o dorso da man. Pasa entre as dúas porcións do primeiro músculo interóseo dorsal e despois entre as dúas porcións do músculo adutor do polgar para acadar o plano máis fondo da man e constituír o arco palmar fondo da man. O arco cruza a man en sentido medial, entre os ósos metacarpianos e os tendóns dos músculos flexores longos dos dedos. Na zona medial da palma comunícase coa arteria palmar fonda, procedente da arteria cubital.
## Pólas 
O arco arterial fondo dá lugar a dous tríos de arterias:
* tres arterias metacarpianas palmares, que se unen á arteria dixital palmar común do arco palmar arterial superficial da man.
* tres pólas perforantes que se dirixen cara a atrás entre os músculos interóseos dorsais da man para anastomosarse coas arterias metacarpianas dorsais, procedentes do arco dorsal do carpo.

## Véxase tamén 
### Bibliografía 
* *Gray. Anatomía para estudiantes. Miembro superior* (en castelán)
Norman Foster Ramsey

miniatura|300px|Norman Foster Ramsey (esquerda) xunto con Francis Perrin e Robert R. Wilson nunha foto de 1970.
**Norman Foster Ramsey, Jr.**, nado o 27 de agosto de 1915 en Washington, D.C. e finado o 4 de novembro de 2011, foi un físico e profesor estadounidense. 
## Traxectoria 
Profesor de física na Universidade Harvard desde 1947, Ramsey tamén ocupou postos tanto no goberno como en axencias internacionais tales como a OTAN ou a *United States Atomic Energy Commission*. Recibiu en 1989 o Premio Nobel de Física pola invención do método dos campos oscilatorios separados, o cal ten importantes aplicacións na construción do reloxo atómico. Ramsey compartiu o premio con Hans G. Dehmelt e Wolfgang Paul.

Ramsey obtivo o seu B.A. e Ph.D. en física pola Universidade de Columbia en 1935 e 1940, respectivamente. Alí quedou como membro da facultade de Columbia até 1947, cando foi enviado a Harvard.

## Notas 
## Véxase tamén 
### Ligazóns externas 
* Laureados co Premio Nobel de Física de 1989
Alien 3

***Alien 3*** (ou tamén ***Alien³***) é un filme estadounidense dirixido por David Fincher que se estreou en 1992.

## Sinopse 
Tras conseguir escapar con Newt e Bishop dun planeta cheo de aliens, a tenente Ellen Ripley (Sigourney Weaver) recala accidentalmente en Fiorna 161, un cárcere galáctico cuxos perigosos reclusos están absolutamente abandonados á súa sorte.

## Personaxes 
* Sigourney Weaver como Ellen Ripley
* Charles S. Dutton como Dillon
* Charles Dance como Jonathan Clemens
* Brian Glover como Harold Andrews
* Ralph Brown como Aaron
* Paul McGann como Golic
* Danny Webb como Morse
* Pete Postlethwaite como David
* Lance Henriksen como Michael Bishop
* Tom Woodruff, Jr. como Alien
* Peter Guinness como Gregor
* Holt McCallany como Junior
* Os outros prisioneiros son Clive Mantle (como William), Leon Herbert (como Boggs), Christopher Fairbank (como Murphy), Phil Davis (como Kevin), Niall Buggy (como Eric), Christopher John Fields (como Rains), Vincenzo Nicoli (como Jude), Deobia Oparei (como Arthur), e Carl Chase (como Frank).

## Produción 
### Rodaxe 
A rodaxe comezou o 14 de xaneiro de 1991 en Pinewood Studios sen un guión rematado e tendo gastados 7 millóns de dólares. Malia que a maioría do filme foi rodado en Pinewood, algunhas escenas foron rodadas en Blyth Power Station en Northumberland, no Reino Unido. O obxectivo destas tomas era amosar o exterior do planeta. O fotógrafo Jordan Cronenweth traballou só durante dúas semanas antes de que comezase a padecer da síndrome de Párkinson, e foi substituído por un produtor cuxo pai morrera con esa doenza anos atrás, e era consciente que o ritmo esixente de rodaxe podería ser fatal para a saúde de Cronenweth. Foi substituído por Alex Thomson.

## Galardóns e nomeamentos 
* 1992: Nomeada ó Oscar: Mellores efectos visuais.
* 1992: Nomeado ó BAFTA: Mellores efectos visuais.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
O Airado, Santaballa, Vilalba

**O Airado** é un lugar da parroquia de Santaballa, no concello lugués de Vilalba, na comarca da Terra Chá. Segundo o IGE, en 2010 tiña 17 habitantes (7 homes e 10 mulleres).

## Lugares e parroquias 
### Lugares de Santaballa 
### Parroquias de Vilalba 
## Véxase tamén 
### Outros artigos 
*Lugares de Vilalba
Músculo abdutor do maimiño

miniatura|
O **músculo abdutor do maimiño** é un músculo do membro superior humano, pertencente á man. Está situado por riba do músculo opoñente do polgar, e forma parte da eminencia hipotenar. Orixínase no óso piriforme, no ligamento pisiganchoso e no tendón do flexor ulnar do carpo. Insírese na superficie medial da base da falanxe proximal do maimiño.
## Función 
O abdutor do maimiño abduce a articulación carpometacarpiana. 
## Innervación 
Coma o resto da eminencia hipotenar está innervada pola póla fonda do nervio cubital.
## Véxase tamén 
### Bibliografía 
* *Gray. Anatomía para estudiantes. Miembro superior* .
A Graña, Bandoxa, Oza-Cesuras

**A Graña** é un lugar da parroquia de Bandoxa no concello coruñés de Oza-Cesuras na comarca de Betanzos. Tiña 8 habitantes no ano 2010 segundo datos do Instituto Galego de Estatística, dos cales eran 3 homes e 5 mulleres, o que supón unha diminución con relación ao ano 2000 cando tiña 14 habitantes.

## Lugares e parroquias 
### Lugares da parroquia de Bandoxa 
### Parroquias de Oza-Cesuras
Joseph Hooton Taylor Jr.

miniatura|dereita|Joseph Hooton Taylor Jr. canda súa esposa Marietta.
**Joseph Hooton Taylor, Jr.**, nado o 29 de marzo de 1941 en Filadelfia, é un astrofísico estadounidense.

## Traxectoria 
Gañou o Premio Nobel de Física, xunto con Russell Alan Hulse, en 1993, polo seu descubrimento dun novo tipo de púlsar, que abre novas posibilidades para o estudo da gravitación.

## Véxase tamén 
### Ligazóns externas 
* Galardoados co Premio Nobel de Física en 1993 
* Autobiografía
DuckTales the Movie: Treasure of the Lost Lamp

***DuckTales the Movie: Treasure of the Lost Lamp*** é un filme de animación estadounidense baseado na serie de infantil de televisión *DuckTales*. Foi estreado por Walt Disney Pictures o 3 de agosto de 1990.

## Sinopse 
Cando a panda de *DuckTales* atopa o lendario tesouro da pirámide de Collie Baba, non imaxinan que entre as pedras preciosas e o ouro hai unha lámpada máxica na que se agocha o Gran Xenio dos desexos. Así pois, deberán loitar contra un malvado mago que pretende apoderarse da lámpada para converterse no home máis poderoso do mundo.

## Personaxes 
Voces da dobraxe orixinal inglesa.
* Alan Young como Scrooge McDuck
* Rip Taylor como Genie / Gene
* Christopher Lloyd como Merlock
* Russi Taylor como Huey / Dewey / Louie / Webby
* Terrence McGovern como Launchpad McQuack
* Richard Libertini como Dijon
* Joan Gerber como Mrs. Betina Beaker
* Chuck McCann como Duckworth
* June Foray como Mrs. Featherby

;Voces adicionais
* Charlie Adler
* Jack Angel
* Steve Bulen
* Sherry Lynn
* Mickie T. McGowan
* Patrick Pinney
* Frank Welker

## Véxase tamén 
### Ligazóns externas 
* Ficha na IMDb 
* Ficha en Filmaffinity
Discografía de The Strokes

The Strokes é unha banda estadounidense de indie rock. Formada na cidade de Nova York en 1999, a banda está integrada por Julian Casablancas (vocalista), Nick Valensi (guitarrista), Albert Hammond Jr. (baixista) e Fabrizio Moretti (batería). A discografía de The Strokes consiste en catro álbums de estudio, un EP, dez singles, un vídeo álbum, e once vídeos musicais.

En xaneiro de 2001, The Strokes lanzou un demo EP, titulado *The Modern Age*, no selo independente Rough Trade Records. A gran cantidade de propaganda xerada polo rexistro, sobre todo entre a prensa musical británica, levou a unha gran cantidade de ofertas entre os selos discográficos máis importantes. Finalmente a banda firmou con RCA Records, e así lanzou o seu álbum debut *Is This It* en agosto de 2001. Co éxito do seu primeiro single «Hard to Explain», o álbum debutou no número 2 na The Official UK Charts Company e no número 33 no *Billboard* 200. *Is this it* foi moi aclamado pola crítica, gañando varios galardóns, e que ten o seu lugar na lista da revista *Rolling Stone*, dos 500 mellores álbums de todos os tempos segundo Rolling Stone. Certificado platino nos Estados Unidos e no Reino Unido, o álbum vendeu máis de 2&nbsp;000&nbsp;000 copias no mundo.

The Strokes lanzou o seu seguinte álbum, titulado *Room on Fire*, en outubro de 2003. O álbum conseguiu unha boa posición nas listas musicais, alcanzando o número 2 e a certificación de platino no Reino Unido, mentres que nos Estados Unidos logrou chegar ao número 4 nas listas. Tres singles foron tirados do álbum. O terceiro álbum de estudio da banda, titulado *First Impressions of Earth*, foi lanzado en xaneiro de 2006. Aínda que os críticos suxeriron que a data do lanzamento do álbum (despois do Nadal), era unha indicación de que a banda quería reducir as expectativas do disco, *First Impressions of Earth* foi o primeiro álbum de The Strokes en alcanzar o primeiro sitio nas listas do Reino Unido. «Juicebox» converteuse no primeiro single do grupo en entrar ao *Billboard* Hot 100, e ademais logrou colocarse no número 5 na The Official UK Charts Company. Despois dun longo descanso, The Strokes lanzou o seu cuarto álbum de estudio titulado *Angles* en marzo de 2011.

## Álbums de estudio 
## EPs 
## Vídeo álbum 
## Videoclips 
## Notas
Array of Low Energy X-ray Imaging Sensors

**Array of Low Energy X-ray Imaging Sensors**, tamén coñecido polo seu acrónimo **ALEXIS**, é un observatorio espacial en raios X lanzado o 25 de abril de 1993 mediante un foguete Pegasus desde a base Edwards da Forza Aérea.

## Características 
ALEXIS adicouse á observación do ceo en raios X suaves mediante seis telescopios funcionando por parellas. A súa misión consistía en facer unha exploración do fondo de raios X suaves de todo o ceo, observar fontes coñecidas brillantes no ultravioleta extremo, buscar eventos transitorios en raios X e estudar as erupcións estelares.

Ademais levaba a bordo un experimento (denominado *Blackbeard*) que consistía nun receptor de VHF de alta velocidade que foi usado para estudar o efecto dos raios e dos impulsos electromagnéticos das explosións nucleares na transmisión a través da ionosfera.

Foi lanzado mediante un foguete Pegasus desde un avión B-52, pero durante o lanzamento quedou danado un dos paneis solares. Aínda que o lanzamento puxo en órbita o satélite, non se conseguiu contactar con el e recuperar o control ata tres meses despois do lanzamento.

A alimentación eléctrica era proporcionado por catro paneis solares que alimentaban catro baterías de níquel-cadmio e producindo unha potencia de ata 50 vatios. O ordenador de a bordo usaba procesadores 8086C redundantes e tiña un sistema de almacenamento en estado sólido cunha capacidade de 100 Mbytes. O sistema de comunicacións usaba a banda S, cunha taxa de descarga de 750 kbps e unha taxa de subida de 9,6 kbps. O satélite apuntaba na dirección antisolar e estabilízase mediante xiro a unha velocidade de 2 revolucións por minuto. A precisión do apuntado, usando sensores solares e de limbo, chegaba a 0,1 graos. O control de actitude conseguíase mediante o par producido por bobinas magnéticas.

## Notas
Coral Polifónica Eumesa

A **Coral Polifónica Eumesa** é unha agrupación coral de Pontedeume fundada en 1970 polo interese do seu primeiro director, o músico eumés Antonio Leira Díaz, máis coñecido polo seu alcume, *O Patolo*. É membro da Federación Coral Galega (FECOGA).
## Traxectoria
No mes de febreiro de 1970 Antonio Leira impulsa a formación dunha coral en Pontedeume, axudando a formar a directiva da sociedade e ofrecéndose el mesmo a exercer a dirección musical. O domingo 29 de marzo dese ano, a coral fai a súa presentación oficiosa na igrexa parroquial da vila, cantando a misa e tres salmos, amais de dous motetes de Mason e Haendel. A presentación oficial ten lugar o 19 de xuño de 1970 no desaparecido Cine Eume. Nestas dúas primeiras actuacións integran a coral 75 e 70 voces respectivamente.

Antonio Leira dirixe a coral ata o ano 1982 no que, por motivos de saúde, cede a batuta a Antonio Illobre Toimil, mais a comezos de 1984 retoma a dirección o primeiro ata que abandona esta definitivamente a finais dese ano. O director desde 1985 é Xosé Paz Fernández, estudoso da tradición musical eumesa. Actualmente son arredor de 35 as voces da coral.

Durante todos estes anos actuou en numerosos lugares da xeografía galega e española. Así mesmo colabora co Concello na organización do Festival de Habaneras que se celebra desde 2004.

O seu repertorio é moi amplo, estando integrado por unha morea de estilos, fundamentalmente polifonía galega, clásica e antiga, habaneras, panxoliñas e música sacra.

## Notas
## Véxase tamén
### Ligazóns externas
* Achegamento a unha biografía musical: Antonio Leira Díaz . Artigo de Xosé Paz Fernández no nº 17 (2010) da revista Cátedra.
### Bibliografía
* Recensión da Coral no caderniño do volume II do CD colectivo Musiceum. D.L. VG569-98.
Xoán Manuel Jiménez Morán

**Juan Manuel Jiménez Morán**, nado en Verín o 22 de setembro de 1956, é un político galego do PPdeG.

## Traxectoria 
Diplomado universitario en enfermería (ATS) e estudou menciña ata 4º curso na Universidade de Santiago de Compostela.

Nas eleccións municipais de 1983 concorreu como independente na listas de Coalición Galega en Verín e resultou escollido concelleiro, pasando a ostentar responsabilidades de goberno co alcalde Santiago Cid Harguindey. Volveu a ser elixido concelleiro nas municipais de 1987 e de 1991 baixo as siglas de AP-Centristas de Galicia e Converxencia Centrista-CDS, respectivamente, e baixo o liderado de Cid Harguindey que revalidou novamente a alcaldía. Porén, o 17 de outubro de 1991 perderon o goberno tras unha moción de censura. En decembro de 1991 pasou a formar parte xunto co seu grupo do PPdeG, trala integración de Centristas de Galicia en dita formación.

Nas municipais de 1995 foi candidato do PPdeG á alcaldía de Verín e foi elixido alcalde con maioría absoluta. Nas municipais de 1999 revalidou a alcaldía, novamente con maioría absoluta e en 2003 por maioría simple. En abril de 2004 unha moción de censura do PSdeG-PSOE, o BNG e os independentes do anterior alcalde Santiago Cid Harguindey desaloxouno da alcaldía. Nas municipais de 2007 recuperou a alcaldía tras lograr a maioría absoluta. Nas municipais de 2011 volveu ser novamente elixido tras revalidala maioría absoluta. 

Nas municipais de 2015 non logrou a maioría absoluta, polo que perdeu a alcaldía tras un pacto entre o PSdeG-PSOE e o BNG que fixo alcalde ó candidato socialista Gerardo Seoane Fidalgo. Nas municipais de 2019 pasou a ser a terceira forza por detrás do PSdeG e o BNG, polo que permaneceu como portavoz na oposición ata o final do mandato.

Dende 1994 ata 2011 foi membro do consello de administración da CRTVG.

Jiménez Morán foi o aliado e man dereita de Alberto Núñez Feijóo nos conflitos internos do PPdeG na provincia de Ourense e chegou a disputarlle o liderado provincial do partido a Xosé Manuel Baltar en xaneiro de 2010, o fillo de Xosé Luís Baltar.

En novembro de 2011, logo das Eleccións Xerais, foi designado polo Parlamento de Galicia como un dos senadores en representación da comunidade autónoma. Volveu ser designado tralas xerais de 2015 e 2016.

## Vida persoal 
Está casado e ten un fillo e unha filla.

## Notas
## Véxase tamén 
### Outros artigos 
* Lista de senadores galegos desde a Transición
* Eleccións municipais en Verín

### Ligazóns externas 
* Ficha no Senado
David Lee

**David Lee** pódese referir a:
## Artes
*David Lee (crítico de arte) (1953), editor da revista *Jackdaw*.
*David Lee (fotógrafo) (1982), fotógrafo e cineasta norteamericano.
*David Lee (DJ) (1961), DJ.
*David Lee (guionista), guionista de televisión, produtor e director, (*Frasier*).
*David Lee (poeta) (1966), poeta norteamericano.
*David Dodd Lee (1959), poeta norteamericano.
*David Lee Murphy (1959), cantante.
## Deportes
*David Lee (punter) (1943), foi punter dos Baltimore Colts.
*David Lee (futbolista nado en 1967), futbolista inglés que xogou maiormente no Bury F.C. e no Bolton Wanderers F.C.
*David Lee (futbolista nado en 1969), futbolista inglés que xogou maiormente no Chelsea F.C.
*David Lee (futbolista nado en 1980), futbolista inglés que xogou maiormente no Southend United F.C. e no Hull City A.F.C.
*David Lee (beisbolista) (1973), xogador da Major League Baseball (1999–2004).
*David Lee (baloncestista) (1983), xogador de baloncesto da NBA nos Golden State Warriors.
*David Lee (futbolista singapuriano), xogador de fútbol de Singapur.
*David Lee (voleibolista) (1982), xogador olímpico norteamericano de voleibol.
*David Lee (adestrador) (1953), adestrador de fútbol americano.
*David Lee (loitador), profesional inglés das artes marciais mixtas.

## Outros
*David Lee (1931), físico estadounidense, gañador do Premio Nobel de Física.
*David S. Lee (1938), presidente e membro do concello de administración da eOn Communications Corporation.
*David Lee (político) (1949), político da República da China.
*David Li Lee (1950), home de negocios coñecido por ser cofundador da Global Crossing. 
*David Lee (promotor inmobiliario), presidente da Jamison Properties.
*David Lee (piloto) (1912 - 2004), oficial da Royal Air Force.
*David Lee (enxeñeiro de son australiano) (1958), enxeñeiro de son de Australia.
*David Lee (enxeñeiro de son estadounidense) (1938-2008), enxeñeiro de son de Estados Unidos.
Distrito de Lwengo

O **distrito de Lwengo** é un distrito da Rexión Central de Uganda, nomeado así pola súa capital e maior poboación, Lwengo. É un dos distritos máis novos de Uganda, creado no 2010 de parte do distrito de Masaka. É un distrito eminentemente rural. Segundo o censo do 2002 tiña unha poboación de 54.682 habitantes, cando era aínda condado.

Limita polo norte co distrito de Sembabule, polo nordeste co distrito de Bukomansimbi, polo leste co distrito de Masaka, polo sur co distrito de Rakai, e co distrito de Lyantonde polo oeste.

## Notas
David Morris Lee

**David Morris Lee**, nado o 20 de xaneiro de 1931, é un físico ao que lle outorgaron un Nobel de Física en 1996 polas súas investigacións do helio-3.

## Traxectoria 
Naceu en Rye, Nova York. Seus pais eran fillos de emigrados xudeus procedentes de Inglaterra e Lituania. Graduouse na Universidade Harvard en 1952 e logo uniuse ao Exército dos Estados Unidos durante 22 meses. Obtivo o seu Masters degree na Universidade de Connecticut e o seu Ph.D. na Universidade Yale en 1955, onde traballou para Henry A. Fairbank. Despois da súa graduación en Yale, converteuse en profesor da Universidade Cornell, onde traballou até agora.

En 1972, publicou un traballo sobre a superfluidez do helio-3 co profesor de Cornell Robert C. Richardson e o seu estudante graduado Doug Osheroff. Os tres recibiron o Premio Nobel en 1996. Tamén investigou o spin.

É membro da Academia Nacional de Ciencias e da American Academy of Arts and Sciences.

## Véxase tamén 
### Ligazóns externas 
* David M. Lee na páxina da Universidade de Cornell 
* Autobiografía
Parque Nacional de Redwood

O **Parque Nacional Redwood**, asentado nunha rexión litoral montañosa, a carón do océano Pacífico, ao norte de San Francisco, é un monte de sequoias, as árbores de maior altura do mundo. A vida mariña e terrestre son tamén notables, en particular os leóns mariños, a pigargo de cabeza branca e o pelicano pardo da California, en perigo de extinción.

A cidade mais próxima do parque é Crescent City. O parque ocupa unha área de 53.413 hectáreas e foi estabelecido a 1 de xaneiro de 1968.

Tamén foi declarado Patrimonio Mundial da Unesco en 1985

## Galería de imaxes 

Ficheiro:Yurok plankhouse05.jpg|Reconstrución dunha casa de madeira dos indios Yurok no Parque Nacional Redwood
Ficheiro:Redwood-NP Map.png|Mapa do Parque Nacional Redwood
Ficheiro:Redwood light.jpg|Neboeiro no Parque Nacional Redwood
Ficheiro:Redwood coast 02.jpg|Costa do Parque Nacional Redwood
Ficheiro:Fern_Canyon_in_Redwood_National_Park,_California_with_tree_upside_down..jpg|Fern Canyon, Parque Nacional Redwood
Ficheiro:LocMap Redwood np.png|Localización do Parque Nacional Redwood nos Estados Unidos de América

## Véxase tamén 
### Ligazóns externas 
* Servizo de Parques Nacionais - Parque Nacional Redwood
Martinus J. G. Veltman

**Martinus Justinus Godefriedus Veltman**, nado o 27 de xuño de 1931 en Waalwijk e finado o 4 de xaneiro de 2021, foi un físico neerlandés.

## Traxectoria 
Recibiu o Premio Nobel de Física de 1999, pola elucidación da estrutura cuántica da física de interaccións eletrodébiles.

## Véxase tamén 
### Ligazóns externas 
* Perfil no sitio oficial do Nobel de Física 1999
Robert B. Laughlin

**Robert Betts Laughlin**, nado o 1 de novembro de 1950, é un físico teórico estadounidense quen, canda Horst L. Störmer e Daniel C. Tsui, obtivo en 1998 o Premio Nobel de Física pola súa explicación do efecto Hall cuántico.

## Traxectoria 
Laughlin naceu en Visalia, California. Obtivo o seu B.A. en física na UC Berkeley en 1972, e o seu PhD en física en 1979 no Instituto de Tecnoloxía de Massachusetts, Cambridge, Massachusetts, EUA. Foi profesor de física da Universidade Stanford de 1989 a 2004. Agora é presidente de KAIST en Daejeon, Corea do Sur.

A mensaxe central do seu libro *A Different Universe* (Un universo diferente) é que a verdadeira fronteira da ciencia está, non no pequeno, senón no complexo. Cando se agregan moitos átomos para formar un sólido ou un tecido biolóxico, xorden novos principios organizativos que non poden derivarse rigorosamente a partir de leis microscópicas e que carecen de significado en sistemas de poucas partículas.

Laughlin insiste en que a investigación deses conceptos emerxentes que operan na organización complexa da materia é tan “fundamental” como a investigación sobre as forzas elementais. Se se atende á ciencia no seu conxunto, a idea de *emerxencia*, segundo a cal o todo é algo máis que as súas partes, é moito máis relevante que a de *redución*, pois case toda actividade científica, incluída a física, e toda a tecnoloxía, ocúpase de nocións emerxentes. Estas van desde a temperatura dun líquido até a resistencia dun edificio pasando pola morfoloxía dunha flor. No “universo diferente” que propón Laughlin, a ciencia reconcíliase co sentido común porque toda percepción da realidade baséase en conceptos e leis emerxentes.

## Obras 
*  (Trad. esp.: *Un universo diferente. La reinvención de la física en la Edad de la Emergencia*, Bos Aires/Madrid, Katz editores, 2007, ISBN 978-84-935432-9-7).
*  (Trad. esp.: *Crímenes de la razón. El fin de la mentalidad científica*, Bos Aires/Madrid, Katz editores, 2010, ISBN 978-84-96859-68-5). 
* (Trad. esp.: *Mente y materia. ¿Qué es la vida? Sobre la vigencia de Erwin Schrödinger* (con Michael R. Hendrickson; Robert Pogue Harrison e Hans Ulrich Gumbrecht), Bos Aires/Madrid, Katz editores, 2010, ISBN 978-84-92946-12-9.)
Peter Weiss

**Peter Weiss**, nado en Nowawes, preto de Potsdam, o 8 de novembro de 1916 e finado en Estocolmo, Suecia, o 10 de maio de 1982, foi un escritor, pintor, deseñador gráfico e cineasta alemán nacionalizado sueco.

## Traxectoria 
De pai xudeu e nai cristiá viuse na obriga de abandonar Alemaña tras a suba ao poder do nazismo, trasladándose coa súa familia a Londres. En 1939 marchou a Estocolmo, onde viviría o resto da súa vida, adquirindo a nacionalidade sueca en 1946.

Politicamente foi membro activo do Partido Comunista de Suecia, participando no tribunal popular contra a guerra de Vietnam que Bertrand Russell deseñou en 1967.

A súa principal obra foi a peza teatral Marat/Sade, exemplo de metafición, de forte compromiso político e influencia brechtiana. Algúns críticos ven nesta obra unha síntese de varias correntes teatrais modernas.

## Véxase tamén 
### Bibliografía 
* 
### Ligazóns externas 
* Biografía de Weiss en *Biografías y vidas* .
Mogán

**Mogán** é un municipio canario pertencente á provincia das Palmas. Está situado ao suroeste da illa de Gran Canaria.

Con máis de 18.000 habitantes no termo municipal, dos que ao redor de 500 viven na vila, Mogán localízase nun fermoso val que se estende desde o barranco do Mulato ata a costa. No litoral atópase o seu histórico porto pesqueiro, no pasado único medio de comunicación co resto da illa.

220px|miniatura|esquerda|Porto deportivo de Mogán
A cabeceira do municipio áchase a unha altitude duns 250 metros, e a unha distancia de 93 quilómetros da capital insular, As Palmas de Gran Canaria.

A conexión coa rede de estradas do litoral grancanario foi o principal factor que promoveu a substitución da tradicional economía agrícola-pesqueira do municipio pola súa actual actividade turística, concentrada no porto de Mogán. Con todo, a agricultura non se abandonou: os cultivos tradicionais foron substituídos por outros máis rendibles, como as froitas tropicais destinadas á exportación.

A vila de Mogán é parada para quen se dirixe ao, ou vén do, municipio veciño de La Aldea de San Nicolás. Mogán festexa a Santo Antón de Padua o Mozo o 13 de xuño, e ao Grande o primeiro domingo de agosto, cunha romaría na que participan todos os pagos do municipio. Ao seu termo realízase un canto de gran tradición: o canto aos Pajaritos. A festividade de Santo Antón o Grande naceu como unha promesa ante unha praga de cigarras que azoutou os cultivos.

## Demografía 
## Localidades 
* Veneguera
* Puerto de Mogán
* Tauro 
* Puerto Rico 
* Arguineguín 
* Soria
* Mogán

miniatura|250px|Porto de Mogán

## Lugares de interese
*Muíño de Vento
*Igrexa de Santo Antón de Padua
*Zona arqueolóxica de Castilletes de Tabaibales
*Zona arqueolóxica de Las Crucecitas.

## Festas 
* A nosa Señora María Auxiliadora, Puerto Rico (30 de maio)
* Santo Antón de Padua, Mogán casco (13 de xuño)
* A nosa Señora do Carme, Arguineguín (16 de xullo)
* Festas de Veneguera (15 de agosto)
* Inmaculada Concepción, Barranquillo Andrés (8 de decembro).

## Véxase tamén 
### Ligazóns externas 
* Concello de Mogán
HC Sibir Novosibirsk

O **HC Sibir Novosibirsk** é un equipo profesional de hóckey sobre xeo de Siberia con base na cidade de Novosibirsk, no óblast homónimo (Rusia). Actualmente forma parte da División Chernyshev da Kontinental Hockey League (KHL), competición á que pertence dende a súa fundación no 2008.

## Palmarés 
* **1 Vyschaïa Liga:** 2002

## Véxase tamén 
### Ligazóns externas 
* Sitio web oficial do Sibir Novosibirsk
Aleksei Abrikosov

**Aleksei Alekseevich Abrikosov** (en ), nado o 25 de xuño de 1928 en Moscova e finado o 30 de marzo de 2017 en Palo Alto (Estados Unidos), foi un físico estadounidense, fillo do patólogo Aleksei Ivanovich Abrikosov.

## Traxectoria 
Graduouse na escola secundaria en 1943 e continuou os seus estudos en enxeñaría. En 1945 trasladouse ó Departamento de Física da Universidade Estatal de Moscova, de onde se graduou en 1948 cunha mestría. En 1951 presentou a súa tese sobre a difusión térmica en plasmas total e parcialmente ionizados; así obtivo o grao de Candidato de Ciencias (Ph.D.) e foi incorporado ó persoal do Instituto como científico *junior*.

Foi premiado co Premio Nobel de Física en 2003 polas súas contribucións á teoría dos superconductores e superfluidos.

Recibiu o Premio Landau da Academia Rusa de Ciencias en 1989.
* Profesor adxunto na Universidade de Illinois en Chicago e a Universidade de Utah.
* Profesor adxunto na Universidade de Loughborough, Reino Unido.

## Notas 
## Véxase tamén 
### Ligazóns externas 
* Laureados co Premio Nobel de Física 2003
Metallurg Magnitogorsk

O **Metallurg Magnitogorsk** é un equipo profesional de hóckey sobre xeo da cidade de Magnitogorsk, no óblast de Cheliábinsk (Rusia). Actualmente forma parte da División Kharlamov da Kontinental Hockey League (KHL), competición á que pertence dende a súa fundación no 2008. Foi fundado en 1950 e entre 1992 e o 2008 competiu na Superliga Rusa. Salientar que o equipo xogou a edición inaugural da Victoria Cup fronte aos New York Rangers o 1 de outubro do 2008 no PostFinance-Arena de Berna (Suíza) ante 13.794 espectadores, perdendo finalmente por 4 goles a 3.

## Palmarés 
* **3 Superliga Rusa:** 1999, 2001, 2007
* **1 IIHF European Champions Cup:** 2008
* **3 Tampere Cup:** 2005, 2006, 2008
* **1 Spengler Cup:** 2005
* **2 European Hockey League:** 1999, 2000
* **1 IIHF Super Cup:** 2000
* **1 Pervaya Liga:** 1981

## Notas 
## Véxase tamén 
### Ligazóns externas 
* Sitio web oficial do Metallurg Magnitogorsk
A Fraga Vella, Ladra, Vilalba

**A Fraga Vella** é un lugar da parroquia de Ladra, no concello lugués de Vilalba, na comarca da Terra Chá. Segundo o IGE, en 2010 tiña 20 habitantes (13 homes e 7 mulleres).

## Lugares e parroquias 
### Lugares de Ladra 
### Parroquias de Vilalba 
## Véxase tamén 
### Outros artigos 
* Lugares de Vilalba
Estadio Strahov

miniatura|dereita|250px|O Estadio Strahov dende o noroeste.
miniatura|dereita|250px|Interior do estadio dende a esquina nordeste (2006).
O **Gran Estadio de Strahov** (en ) é un estadio situado no distrito Strahov de Praga (República Checa). O estadio xa non se emprega para acontecementos deportivos: é o campo de adestramento do Sparta de Praga e tamén é utilizado para concertos. Está situado no cume Petřín, sobre a cidade vella. Pódese chegar ata el tomando o funicular Petřín, que sobe ata a cima do outeiro.

## Construción 
Cando foi construído, o estadio era o máis grande do mundo. Ten capacidade para 220.000 persoas, o que o converte no segundo recinto deportivo do mundo con máis capacidade, só superado polo Circuíto de Indianapolis.

A construción comezou cun estadio de madeira en 1926, que foi substituído por bancadas de formigón en 1932. A construción adicional ocorreu en 1948 e 1975. O campo de xogo, rodeado de bancadas por tódolos seus lados, é de 63.500 metros cadrados. Actualmente é empregado polo Sparta de Praga como campo de adestramento con 8 campos de fútbol (6 de tamaño estándar e 2 de fútbol sala).

## Historia 
O estadio orixinal data da Primeira República Checoslovaca. O seu uso foi principalmente para grandes exhibicións de ximnasia sincronizada. Foi empregado máis adiante para grandes exhibicións durante a era comunista. As actuacións de centos de ximnastas que facían exercicios complexos de xeito complétamente sincronizado entre eles mentres soaba música tradicional atraeron a atención de numerosos visitantes.

Durante a década de 1960 tamén se celebraron carreiras de coches no estadio.

Na actualidade (a excepción dos adestramentos do Sparta de Praga) o estadio é só empregado para organizar grandes concertos. Entre as bandas que teñen tocado nel inclúense Pink Floyd, Guns N' Roses, The Rolling Stones, U2 e Genesis. O 18 de agosto de 1990, o estadio Strahov acolleu un concerto de The Rolling Stones que convocou a máis de 150.000 asistentes, entre os que se contou o presidente Václav Havel.

## O futuro do estadio 
Na década pasada, varios estudos idearon a reutilización e preservación desta estrutura. Hai plans para converter o complexo xigantesco do estadio Strahov nunha zona comercial completa con hoteis, restaurantes e tendas. Outra suxestión é converter a área nun "meca do ocio para o século XXI". Hai tamén plans para reconstruír a área como Vila Olímpica se Praga celebrase no futuro uns Xogos Olímpicos.

## Notas 
## Véxase tamén 
### Ligazóns externas 
* Galería fotográfica do estadio.
Anthony Leggett

**Anthony James Leggett**, nado en Camberwell (Londres) o 26 de marzo de 1938, é un físico do Reino Unido.
## Traxectoria 
Foi premiado co Premio Nobel de Física en 2003 polas súas contribucións á teoría dos supercondutores e superfluídos, e co Premio Wolf en Física na edición 2002-03.

## Notas 
## Véxase tamén 
### Ligazóns externas 
* Autobiografía de Anthony J. Leggett
Antigua

O termo **Antigua** pode referirse a:

* **Antigua**, concello de Fuerteventura, nas Illas Canarias.
* **La Antigua**, concello da provincia de León.
* **La Antigua**, barrio da cidade de Mérida.
* **La Antigua**, concello do estado de Veracruz, en México.
* **Antigua** ou **Antigua Guatemala**, cidade guatemalteca no centro do país.

**Antigua** é a tradución do termo galego *Antiga*. Pode referirse tamén ao país de **Antiga e Barbuda**, que ten por nome oficial *Antigua and Barbuda*, e a unha das súas principais illas, Illa Antiga.
Vestio Alonieco

**Vestio Alonieco** era un dos deuses galaicos, vinculado a tradición céltica centro-europea e comparado co deus Cernunnos polas representacións desta divindade como antropomorfos con coroa e cornos, tal e como se amosa nun relevo atopado en Lourizán próximo a dúas aras adicadas a esta divindade.

## Etimoloxía 
De acordo con André Pena Graña, o nome de Vestio provén da raíz indoeuropea **Uest-io* posiblemente "hospedeiro, accomodation provider", como **gwest* mais o sufixo latino *-ius*; é comparable ao latín *hostpit-*, de *hosti-pot(i)s*, *protector dos estranxeiros, *hospes*, "hospedeiro, invitado, estranxeiro", e semellante ao inglés antigo *giest*; ao gótico e neerlandés *gast*; ao antigo eslavo *gost*, e o antigo frisón *jest*, [*jesthus*, hoxe gasthuis, "hospital"]. As aras foron descubertas en 1944 encaixadas en dúas casas e un muro. Unha era anepigráfica e as outras dúas estaban consagradas ao *Deo Vestio Alonieco*. O relevo coa figura do deus apareceu.

## Descrición 
A placa na que aparece representado o deus (de 67 x 46 x 16 cm) foi atribuída por Bouza Brey ao deus Aloniecus porque apareceu no mesmo lugar da Igrexa, de Lourizán, pero cómpre advertir que as tres aras e a placa co relevo apareceron descontextualizadas. Esta última, segundo Bouza Brey, formaba parte dun "*muro de peche da finca propiedade do político Eugenio Montero Ríos, na esquina, á esquerda da estrada* [de Pontevedra a Marín] *en situación moi baixa*".

O deus aparece como un humano con cornos e co queixo alongado. Ten os brazos en cruz rematados nunhas amplas mans abertas. Cuevillas foi o primeiro en relacionalo co deus irlandés Lugh e o seu epíteto "lamfada" (o de longas mans) que xunto con dúas esvásticas gravadas nas súas aras veñen a confirmar as características solares desta divindade, xa que ambos os rexistros iconográficos (mans longas e esvásticas) adoitan aparecer asociados noutros paralelos europeos que teñen un mesmo significado solar que comparte con Lugh e Cernunnos, deuses célticos tamén solares e cornudos..

## Notas 
## Véxase tamén 
### Outros artigos 
* Cernunnos
O Escairo, Mourence, Vilalba

**O Escairo** é un lugar da parroquia de Mourence, no concello lugués de Vilalba, na comarca da Terra Chá. Segundo o IGE, en 2024 tiña 40 habitantes (19 homes e 21 mulleres).

## Lugares e parroquias 
### Lugares de Mourence 
### Parroquias de Vilalba 
## Notas 
## Véxase tamén 
### Outros artigos 
*Lugares de Vilalba
Matthew Murphy

**Matthew "Murph" Edward Murphy**, nado o 23 de xullo de 1984, é un músico inglés, máis coñecido por cantar e tocar a guitarra e o teclado para The Wombats.

## The Wombats 
Matthew forma parte do trío de Liverpool The Wombats, xunto con Dan Haggis (batería) e Tord Øverland Knudsen (baixo).A historia da banda comezou cando The Liverpool Institute for Performing Arts deulles a oportunidade de tocar en varios concertos. Logo terminaron por gañar suceso na radio británica con cancións coma: "Moving to New York", "Backfire at the Disco]]" que lles permitiron estrear "Kill The Director" coma un single. Despois publicaron "Let's Dance to Joy Division" con grande éxito, seguido dunha xira europea e finalmente dunha festa de Nadal na discoteca Liverpool Academy.

O novo sinxelo da banda, "Our Perfect Disease", foi publicado o 14 de agosto de 2011.

O segundo álbum da banda, titulado "This Modern Glitch" foi lanzado o 25 de abril de 2011 en diferentes formatos: CD, descarga dixital e mesmo en vinilos de 7" e 12".

## Publicidade/Aparicións na TV 
Matthew Murphy apareceu nun episodio do popular concurso musical australiano Spicks and Specks dirixido por Adam Hills. Murphy foi un concursante neste episodio. Durante o programa, Knudsen e Haggis interpretaron a canción da serie O carteiro Pat en noruegués.

## Infancia 
Creceu no barrio Woolton Hill situado nas aforas da cidade de Liverpool.
Matthew asistiu a escola pública de Liverpool College e ao Liverpool Institute of Performing Arts onde coñeceu aos seus compañeiros Tord Overland Knudsen e Daniel Haggis cos que formaría a súa banda.

## Notas
Músculo elevador da escápula

O **músculo** **elevador da escápula** ou **angular da omoplata** é un músculo do membro superior humano, pertencente á rexión do ombreiro. Orixínase nas apófises transversas das vértebras cervicais primeira e segunda e nos tubérculos posteriores das apófises transversas das vértebras C3 e C4.

Insírese na superficie posterior do bordo medial da escápula, dende o ángulo superior ata a espiña da escápula.

## Función 
O elevador da escápula eleva a este mesmo óso. Non ten outras funcións de interese.
## Innervación 
O músculo está innervado polo nervio dorsal da escápula e polos nervios espiñais de C3 e C4 directamente.

## Imaxes 

File:Levator scapulae muscle animation small2.gif|Posición do músculo elevador da escápula. Animación.
File:Gray203.png|Escápula esquerda. Superficie dorsal.
File:Gray384.png|Sección do colo a nivel da cervical C6.
File:Gray385.png|Músculos do colo. Vista lateral.
File:Gray794.png|Nervio hipogloso, plexo cervical e as súas ramas.
File:Gray808.png|O plexo braquial dereito coas súas ramas curtas (vista anterior).
File:Anterior region of neck.JPG|Músculo angular da omoplata (*levator scapulae*).
File:Slide1ecc.JPG|Plexo braquial. Dissección profunda (vista anterolateral).

## Véxase tamén 
### Bibliografía 
* *Gray. Anatomía para estudiantes. Miembro superior* .

## Notas
HC Lada Togliatti

O **HC Lada Togliatti** (en ruso **ХК «Лада» Тольятти**) é un equipo profesional de hóckey sobre xeo da cidade de Togliatti, no óblast de Samara (Rusia). Actualmente compite na Vysshaya Hokkeinaya Liga tras abandonar a KHL no 2010 por problemas financeiros.

## Historia 
O club foi fundado en 1976 baixo o nome de **Torpedo Togliatti** e disputou o seu primeiro partido o 31 de agosto dese mesmo ano fronte ao Dizelist Penza. en 1979 ascende á segunda división, mais descendeu novamente ao final da tempada, non recuperando a categoría ata 1982.

En 1990, o club adopta o seu nome actuale e un ano máis tarde ascende á primeira división. En 1994, o Lada Togliatti converteuse no primeiro equipo non moscovita en gañar o campionato nacional e ao ano seguinte disputou a final da Copa de Europa contra o Jokerit Helsinki.

O club gañou un segundo título de campión ruso en 1996, e na tempada seguinte proclamouse campión da Copa de Europa tras derrotar na final ao Modo Hockey de Suecia. No 2006, o Lada gañou a Copa Continental. No 2008 converteuse nun dos equipos fundadores da Kontinental Hockey League (KHL), unha nova competición eurasiática. No 2010 abandonou a KHL por problemas financeiros, pasando a competir na Vysshaya Hokkeinaya Liga.

## Palmarés 
* **2 Superliga Rusa:** 1994, 1996
* **1 Continental Cup:** 2006
* **1 Copa de Europa:** 1997

## Véxase tamén 
### Ligazóns externas 
* Sitio web oficial do HC Lada
Porto Barroso, Sancovade, Vilalba

**Porto Barroso** é un lugar da parroquia de Sancovade, no concello lugués de Vilalba, na comarca da Terra Chá. Segundo o Instituto Galego de Estatística, en 2020 tiña 78 habitantes (44 homes e 34 mulleres).

## Demografía 
## Lugares e parroquias 
### Lugares de Sancovade 
### Parroquias de Vilalba 
## Notas 
## Véxase tamén 
### Outros artigos 
* Lugares de Vilalba